《简郑山启》
清代·尤珍

闭关屏人事，悠然习琴书。春色从天来，梅花发庭除。

眷言同心友，音尘一何疏。道里岂云远，咫尺东西居。

日暮方停云，好风吹敝庐。中庭望明月，伫立空踟蹰。

作者简介：（1647—1721）江苏长洲人，字慧珠，一字谨庸，号沧湄。尤侗子。康熙二十年进士，由编修累迁右赞善。工诗，每作一诗，字字求安。与沈德潜交最善。有《沧湄类稿》、《晬示录》。